CELEX: 32008R0075
Language: hr
Date: 2008-01-28 00:00:00
Title: Uredba Vijeća (EZ) br. 75/2008 od 28. siječnja 2008. o izmjeni Uredbe (EZ) br. 1207/2001 o postupcima kojima se olakšava izdavanje ili izrada dokaza o podrijetlu te izdavanje određenih dozvola za ovlaštene izvoznike u Zajednici sukladno odredbama o preferencijalnoj trgovini između Europske zajednice i određenih zemalja  Tekst značajan za EGP

02/Sv. 022
            
            
               HR
            
            
               Službeni list Europske unije
            
            
               146
            
         32008R0075
   
               L 024/1
            
            
               SLUŽBENI LIST EUROPSKE UNIJE
            
            
               28.01.2008.
            
         
      UREDBA VIJEĆA (EZ) br. 75/2008
   od 28. siječnja 2008.
   o izmjeni Uredbe (EZ) br. 1207/2001 o postupcima kojima se olakšava izdavanje ili izrada dokaza o podrijetlu te izdavanje određenih dozvola za ovlaštene izvoznike u Zajednici sukladno odredbama o preferencijalnoj trgovini između Europske zajednice i određenih zemalja
   (Tekst značajan za EGP)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133.,
   uzimajući u obzir prijedlog Komisije,
   budući da:
   
               (1)
            
            
               Uredbom (EZ) br. 1207/2001 (1) utvrđuju se odredbe o propisnom izdavanju ili izradi dokaza o podrijetlu prilikom izvoza proizvoda iz Zajednice u okviru njezinih preferencijalnih trgovinskih odnosa s određenim trećim zemljama.
            
         
               (2)
            
            
               Priloge III. i IV. Uredbi (EZ) br. 1207/2001 treba izmijeniti kako bi se osigurao ispravan navod podrijetla materijala koje se rabi u proizvodnji proizvoda s podrijetlom u Zajednici.
            
         
               (3)
            
            
               Uredbu (EZ) br. 1207/2001 stoga treba izmijeniti na odgovarajući način,
            
         DONIJELO JE OVU UREDBU:
   Članak 1.
   Uredba (EZ) br. 1207/2001 mijenja se kako slijedi:
   
               1.
            
            
               Prilog III. zamjenjuje se tekstom iz Priloga I. ovoj Uredbi.
            
         
               2.
            
            
               Prilog IV. zamjenjuje se tekstom iz Priloga II. ovoj Uredbi.
            
         Članak 2.
   Izjave dobavljača koje se odnose na proizvode koji nemaju status preferencijalnog podrijetla, a izrađene su prije stupanja na snagu ove Uredbe, ostaju valjane.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. siječnja 2008.
      
         
            Za Vijeće
         
         
            Predsjednik
         
         D. RUPEL
         
      
   
   
      (1)  SL L 165, 21.6.2001., str. 1. Uredba kako je zadnje izmijenjena Uredbom (EZ) br. 1617/2006 (SL L 300, 31.10.2006., str. 5.).
   PRILOG I.
   
      
         „PRILOG III.
         Izjava dobavljača za proizvode koji nemaju status preferencijalnog podrijetla
         Izjava dobavljača čiji je tekst dolje naveden mora se izraditi u skladu s bilješkama na dnu stranice. Međutim, bilješke na dnu stranice ne treba ponovno navoditi.
         
            
      
   
   PRILOG II.
   
      
         „PRILOG IV.
         Dugoročna izjava dobavljača za proizvode koji nemaju status preferencijalnog podrijetla
         Izjava dobavljača čiji je tekst dolje navede, mora se izraditi u skladu s bilješkama na dnu stranice. Međutim, bilješke na dnu stranice ne treba ponovno navoditi.